*****

ΚΑΝΟΝΙΣΜΟΣ (ΕΟΚ) αριθ. 2172/87 ΤΗΣ ΕΠΙΤΡΟΠΗΣ

της 22ας Ιουλίου 1987

για την τροποποίηση του κανονισμού (ΕΟΚ) αριθ. 3466/86 που καθορίζει για την περίοδο 1986/87 ορισμένους συντελεστές που εφαρμόζονται στα σιτηρά που εξάγονται υπό μορφή ορισμένων αλκοολούχων ποτών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 16 παράγραφος 6,

τον κανονισμό (ΕΟΚ) αριθ. 1188/81 του Συμβουλίου της 8ης Απριλίου 1981 περί θεσπίσεως γενικών κανόνων για τη χορήγηση προσαρμοσμένων επιστροφών για τα σιτηρά που εξάγονται υπό μορφή ορισμένων αλκοολούχων ποτών καθώς και των κριτηρίων καθορισμού του ύψους αυτών και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα προϊόντα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,

Εκτιμώντας:

ότι ο κανονισμός (ΕΟΚ) αριθ. 3466/86 (4) της Επιτροπής καθόρισε τους συντελεστές που εφαρμόζονται στα σιτηρά που εξάγονται υπό μορφή whisky από βύνη και whisky από σπόρους για την περίοδο από την 1η Ιουλίου 1986 έως τις 30 Ιουνίου 1987·

ότι το Ηνωμένο Βασίλειο διατύπωσε επιφύλαξη όσον αφορά την ακρίβεια των στοιχείων που ανακοινώθηκαν και ότι οι συντελεστές θα πρέπει να καθοριστούν προσωρινά· ότι το άρθρο 1 παρέχει τη δυνατότητα για αναδρομική προσαρμογή των συντελεστών βάσει προσθέτων πληροφοριών που θα χορηγηθούν από το Ηνωμένο Βασίλειο · ότι το Ηνωμένο Βασίλειο έδωσε στην Επιτροπή αυτές τις πρόσθετες πληροφορίες· ότι οι συντελεστές πρέπει να επανακαθοριστούν βάσει των διορθωμένων στοιχείων· ότι θα πρέπει κατά συνέπεια να τροποποιηθεί ο κανονισμός (ΕΟΚ) αριθ. 3466/86·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3466/86 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

Για την περίοδο από την 1η Ιουλίου 1986 έως τις 30 Ιουνίου 1987 οι συντελεστές που αναφέρονται στο άρθρο 3 του κανονισμού (ΕΟΚ) αριθ. 1188/81 και εφαρμόζονται στα σιτηρά που χρησιμοποιούνται στο Ηνωμένο Βασίλειο για την παρασκευή του scotch whisky καθορίζονται όπως εμφαίνονται στο παράρτημα.»

2. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 182 της 3. 7. 1987, σ. 1.

(3) ΕΕ αριθ. L 121 της 5. 5. 1981, σ. 3.

(4) ΕΕ αριθ. L 319 της 14. 11. 1986, σ. 30.

ΠΑΡΑΡΤΗΜΑ

«ΠΑΡΑΡΤΗΜΑ

Συντελεστές που εφαρμόζονται στο Ηνωμένο Βασίλειο

1.2,3 // // // Περίοδος εφαρμογής

// Εφαρμοζόμενος συντελεστής

// 1.2.3 // // στην κριθή που μεταποιείται

σε βύνη και χρησιμοποιείται

για την παρασκευή του whisky από βύνη (malt whisky) // στα σιτηρά που

χρησιμοποιούνται για την

παρασκευή του whisky από

σπόρους (grain whisky) // // // // 1 Ιουλίου 1986 - 30 Ιουνίου 1987 // 0,519 // 0,509» // // //